পশ্চিমবঙ্গে ভারতের সাধারণ নির্বাচন, ২০০৯
পশ্চিমবঙ্গে ভারতীয় সাধারণ নির্বাচন, ২০০৯-এ সাধারণ নির্বাচনের তিনটি পর্যায়ে পশ্চিমবঙ্গের ৪২টি লোকসভা আসনের নির্বাচন হয়। নির্বাচনের আগে বামফ্রন্টের বিরুদ্ধে ভারতীয় জাতীয় কংগ্রেস ও সর্বভারতীয় তৃণমূল কংগ্রেসের মধ্যে জোট হয়। তৃণমূল কংগ্রেস ২৭টি আসনে ও জাতীয় কংগ্রেস ১৪টি আসনে প্রতিদ্বন্দ্বিতা করে। এসইউসিআই একটি আসনে প্রতিদ্বন্দ্বিতা করেছিল। এই জোট নির্বাচনে সাফল্য অর্জন করতে সক্ষম হয়েছিল। তৃণমূল কংগ্রেস, জাতীয় কংগ্রেস ও এসইউসিআই যথাক্রমে ১৯, ৬ ও ১টি আসন লাভ করেছিল। বামফ্রন্ট ৪২টি আসনে প্রতিদ্বন্দ্বিতা করে ১৫টি আসনে জয়লাভ করে।